Juan de Arrechederra

Juan de Arrechederra (født 20. september 1681 i Caracas i Ny-Granada, død 12. november 1751 i Lal-lo på De filippinske øyer) var Spanias generalguvernør på Filippinene fra 1745 til 1750.
Liv og virke
Prest
Juan de Arrechederra ble født i Caracas i det som senere ble Venezuela, men som da var del av det spanske visekongedømme Nueva Grenada (Ny-Granada). Han ble dominikanerpater og tilknyttet ordenen på Filippinene. 
Valgt biskop av Nueva Segovia
Han ble valgt til biskop av Nueva Segovia i Ilocos Sur på det nordlige Filippinene. (Dette er senere blitt et erkebispedømme med det samme navn, men byen heter i dag Vigan City). 

Generalguvernør: Den 21. september 1745 ble han generalguvernør ad interim for de filippinske øyer, et verv han beholdt til den 20. juli (eller juni) 1750. 

Det var i Arrechederras embedsperiode at det første håndfaste forsøk på å kue Dagohoy-oppstanden på øya Bohol i Visayas ble foretatt. I 1757 sendte Arrechederra en straffeekspedisjon til Bohol under kommando av Don Pedro Lechuga. Lechuga vant noen få trefninger, men maktet ikke å knuse Dagohoys styrker. Til slutt sendte han et slags commandoraid inn i fjellene for å drepe eller ta til fange Dagohoy, hans søster Gracia, og andre ledere. De kom tilbake med uforrettet sak; de klarte ikke å trenge gjennom til Dagohoys befestede tilholdssted.

Juan de Arrechederra døde den 12. november 1751, som biskop-elekt av Nueva Segovia men uten å blitt bispeviet.

Litteratur
 Baquillas, José Barrado. Actas del II Congreso Internacional sobre los Dominicos y el Nuevo Mundo, Salamanca, 28 de marzo-1 de abril de 1989. Volume 6 of Los Dominicos y América, 1990.
 Blair, Emma H. and Alexander Robertson. The Philippine Islands, 1493–1898, Volume XXVIII, 1905. Reproduced by Gutenberg in 2008.
 Fernandez, Doreen. Palabas: essays on Philippine theater history, 1996.
 Irving, D. R. M. Colonial counterpoint: music in early modern Manila, 2010.
 Lea, Henry Charles. The Inquisition in the Spanish Dependencies: Sicily, Naples, Sardinia, Milan, the Canaries, Mexico, Peru, New Granada, 2010.
 Storch, Tanya. Religions and missionaries around the Pacific, 1500-1900, 2006.

Kategori:Venezuelanere
Kategori:Ikkefilippinske katolske biskoper i Filippinene
Kategori:Venezuelanske katolske biskoper
Kategori:Venezuelanske katolske biskoper utenfor hjemlandet
Kategori:Spanske dominikanere
Kategori:venezuelanske medlemmer av katolske ordener
Kategori:medlemmer av Dominikanerordenen
Kategori:Personer fra Caracas
Kategori:Fødsler i 1681
Kategori:Dødsfall i 1751